देश में नहीं थम रहा कोरोना से मौत का सिलसिला, बीते 24 घंटे में 893 लोगों ने तोड़ा दम
मंगलवार को कोरोना से 871 लोगों की मौत हुई थी। जबकि इस दौरान 2 लाख 35 हजार 532 नए मरीजों की पुष्टि हुई थी और 3 लाख 35 हजार 939 लोग ठीक हुए थे। देश में एक्टिव केस की संख्या 20 लाख 4 हजार 333 थी।
देश में भले ही कोरोना की रफ्तार थोड़ी स्थिर नज़र आ रही हो, लेकिन इसका एक दूसरा रूप भी देखने को मिल रहा है। कोरोना से मौत का सिलसिला जारी है। बीते 24 घंटे में 893 कोरोना मरीजों की मौत हुई है। इस दौरान 2 लाख 34 हज़ार 281 नए कोरोना मरीजों की पुष्टि हुई है और 3 लाख 52 हजार 784 मरीज ठीक हुए हैं। देश में एक्टिव मरीजों की संख्या 18 लाख 84 हजार 937 पहुंच गई है और पॉजिटिविटी रेट 14.50 प्रतिशत हो गई है। मंगलवार को कोरोना से 871 लोगों की मौत हुई थी। जबकि इस दौरान 2 लाख 35 हजार 532 नए मरीजों की पुष्टि हुई थी और 3 लाख 35 हजार 939 लोग ठीक हुए थे। देश में एक्टिव केस की संख्या 20 लाख 4 हजार 333 थी। पॉजिटिविटी रेट भी 13.39 प्रतिशत पहुंच गई थी। कल यानी 29 जनवरी के मुकाबले आज 22 ज्यादा लोगों की मौत हुई है। ऐसे में ये स्थिति कोरोना पर विचार करने को मजबूर कर सकता है।अमेरिका में भी 'डेल्टा' से ज्यादा 'ओमिक्रॉन' से ज्यादा लोगों की मौत हुई है। इसको लेकर एक आंकड़ा भी सामने आया था। अमेरिका में रोज़ाना मरने वाले मरीजों की संख्या नवंबर के बाद से लगातार बढ़ती जा रही है। गुरुवार को अमेरिका में कोरोना से 2 हजार 267 लोगों की मौत हुई, जबकि डेल्टा के पीक पर होने के बाद भी कोरोना से 2 हजार 100 लोगों की मौत हुई थी। अभी ओमिक्रॉन के अमेरिका में और ज्यादा तबाही मचाने के संकेत मिल रहे हैं क्योंकि ये स्ट्रेन लोगों में बहुत तेजी से फैल रहा है।राजधानी नई दिल्ली में पिछले 24 घंटे के भीतर कोरोना वायरस के 4483 नए मामले सामने आए हैं। इस दौरान 28 मौतें दर्ज की गई हैं। वहीं, यहां संक्रमण दर 7.41% हुई है और एक्टिव केस 24800 हो गए हैं। दिल्ली में कोरोना के मामलों के कम होने का सिलसिला जारी है। हालांकि, बीते दिन की तुलना में शनिवार को 439 लोग ज्यादा संक्रमित निकले थे।